Svein Bjerke

Svein Bjerke (født 15. november 1938 i Oslo), er professor emeritus i religionshistorie ved Universitetet i Oslo, der han i en tredveårsperiode var ansatt ved Religionshistorisk institutt, en periode som bestyrer. Han tilhørte den første norske gruppen av antropologistudenter, men har siden arbeidet så vel med arkeologiske utgravinger (bl.a. deltager i The Scandinavian Joint Expedition to Sudanese Nubia (1965–66) som filologiske tekstanalyser (særlig i magistergradsavhandlingen om det egyptiske munnåpningsritualet) og tradisjonelt antropologisk feltarbeid. 

 Verv 
Bjerke har representert det norske religionshistoriske miljøet i International Association for the History of Religion (IAHR) og i en årrekke vært medlem av redaksjonsrådet for tidsskriftet Humanist.

 Bibliografi 

 Hans mest kjente arbeid er doktoravhandlingen Religion and Misfortune. Tthe bacwezi complex and the other spirit cults of the Zinza of northwestern Tanzania (UiO 1975; Universitetsforlaget 1981) basert på feltarbeid fra Tanzania. 

Kategori:Norske oldtidshistorikere
Kategori:Norske religionshistorikere
Kategori:Norske antropologer
Kategori:Norske historieprofessorer
Kategori:Professorer ved Universitetet i Oslo
Kategori:Norske arkeologer
Kategori:Personer fra Oslo